b'\n_START_ARTICLE_\nBarve v religiozni simboliki\n_START_PARAGRAPH_\nBarve v religiozni simboliki so ena od oblik glavnih sredstev izra\xc5\xbeanja in posplo\xc5\xa1evanja religioznega do\xc5\xbeivetja. V sakralni umetnosti, liturgiji, obrednih obla\xc4\x8dilih, obrednih predmetih je to glavno sredstvo simbolike. Simbolika barv obstaja v vseh religijah sveta. Sedem barv mavrice se povezuje v skladnost s sedmimi glasbenimi toni, sedmimi nebesi, sedmimi planeti, sedmimi dnevi v tednu. Barve simbolizirajo naravne elemente, prostor in \xc4\x8das. Glavno mo\xc4\x8d imajo barve zlasti v animisti\xc4\x8dnih in politeisti\xc4\x8dnih religijah. Kr\xc5\xa1\xc4\x8danstvo je sprejelo natan\xc4\x8dno simboliko barve v liturgiji in cerkvenem slikarstvu. Muslimanski svet ima simboliko barv zelo raznoliko in ji dodaja tudi magijsko vrednost. Zelena barva se tu ve\xc5\xbee na bo\xc5\xbejega poslanca, posebno Mohameda, kot so zunanje platnice korana, zavese v d\xc5\xbeamijah in drugi d\xc5\xbeamijski predmeti. Bele barve so turbani verskih slu\xc5\xbeabnikov, \xc4\x8drne barve je obleka asketov, rde\xc4\x8de barve je \xc5\xa1iitski turban. V obredih ve\xc4\x8dine religij imajo ustaljene barve konvecionalno vrednost in redko ima simboli\xc4\x8dni pomen samo za posplo\xc5\xa1evanje.\n_START_SECTION_\nRde\xc4\x8da barva\n_START_PARAGRAPH_\nKri je glavna telesna teko\xc4\x8dina, ki omogo\xc4\x8da \xc5\xbeivljenje, zato jo marsikje pojmujejo kot sede\xc5\xbe du\xc5\xa1e, kar je vzrok, da so krvna \xc5\xbertvovanja med obredi vseh zgodnjih religij. Tesna prepletenost krvi in rde\xc4\x8de barve je bila zakoreninjena tudi v miti\xc4\x8dnem \xc5\xbeivljenju \xe2\x80\x93 \xc5\xbee v antiki so verjeli v ugodne u\xc4\x8dinke rde\xc4\x8dih koralnih amuletov, ki naj bi \xc5\xa1\xc4\x8ditili proti demonom.\n_START_SECTION_\nModra barva\n_START_PARAGRAPH_\nV Egiptu je modra barva zna\xc4\x8dilna za bogove, tudi v kr\xc5\xa1\xc4\x8danski umetnosti so modro barvali Marijine pla\xc5\xa1\xc4\x8de. Kot modri kvaliteti do\xc5\xbeivljamo vodo in zrak, poleg oddaljenosti pa simbolizira modrina \xc5\xa1e velikost, zato ni \xc4\x8dudno, da pripisujejo nebesno modri barvi v razli\xc4\x8dnih kulturah atribute bo\xc5\xbeanskosti. Po tradicionalnem prepri\xc4\x8danju \xc5\xbeivijo namre\xc4\x8d bogovi na nebu.\n_START_SECTION_\nRumena barva\n_START_PARAGRAPH_\nEna pomembnih zna\xc4\x8dilnosti rumene je komunikativnost; to je barva Merkurja, anti\xc4\x8dnega bo\xc5\xbejega prena\xc5\xa1alca sporo\xc4\x8dil \xe2\x80\x93 zato je rumena barva po\xc5\xa1tnih vozil. Druga\xc4\x8de pa simbolizira sonce in svetlobo.\n_START_SECTION_\nZelena barva\n_START_PARAGRAPH_\nV islamski tradiciji je najljub\xc5\xa1a Mohamedova barva. Alahov prerok je namre\xc4\x8d nosil zelen pla\xc5\xa1\xc4\x8d in zelen turban, zato je tudi najdragocenej\xc5\xa1a islamska relikvija, sveta zastava, zelena. Simbolizira paradi\xc5\xbe, ki ga je Mohamed obljubljal muslimanom. V evropski tradiciji pa je v srednjeve\xc5\xa1ki poeziji simbolizirala prebujajo\xc4\x8do se ljubezen. Pri Rimljanih je bila to barva Venere \xe2\x80\x93 boginje ljubezni in zelenja.\n_START_SECTION_\nVijoli\xc4\x8dasta barva\n_START_PARAGRAPH_\nV kr\xc5\xa1\xc4\x8danski tradiciji ima ta barva dva pomena. Je \xc5\xa1kofovska barva, vendar je tudi barva posta in pokore. Simbolizira vero, pobo\xc5\xbenost in zmernost, a skupaj z zlato in roza napuh in ne\xc4\x8dimrnost. Ni pa le barva duhovnosti, temve\xc4\x8d tudi magije, posebno v kombinaciji s \xc4\x8drno.\n_START_SECTION_\nOran\xc5\xbena barva\n_START_PARAGRAPH_\nTa barva asociira na kitajsko kulturo. Ker so bili tudi oran\xc5\xbeno oble\xc4\x8deni kitajski ministri mandarini, so Portugalci poimenovali sade\xc5\xbe z istim imenom. Simbolizira spreminjanje oz. prehajanje in je barva kitajske filozofije. Oran\xc5\xbena je v budizmu barva razsvetljenja \xe2\x80\x93 najvi\xc5\xa1je stopnje \xc4\x8dlove\xc5\xa1ke popolnosti, zato je v budisti\xc4\x8dni simboliki mo\xc4\x8dno zastopana. Budisti\xc4\x8dni menihi nosijo oran\xc5\xbena obla\xc4\x8dila, oran\xc5\xbeen pa je tudi eden najpomembnej\xc5\xa1ih budisti\xc4\x8dnih simbolov, simbol razsvetljenja \xe2\x80\x93 zlata ribica.\n_START_SECTION_\nRjava barva\n_START_PARAGRAPH_\nRjava obla\xc4\x8dila so nosili meni\xc5\xa1ki redovi, ki so se zaobljubili k najvi\xc5\xa1ji rev\xc5\xa1\xc4\x8dini (rjavi menihi).'